Historie+=+kjedelig!

Det er ikke til å komme utenom - historie er tradisjonelt et typisk lese og puggefag. Det forventes at elevene skal sitte stille og fordype seg i en bok. Men hva med de elevene som ikke er så glade i å lese? Hvordan når vi frem til dem? Riksarkivets skolewiki har som mål å gjøre oppgavene våre tilgjengelig for alle elevene, uansett om de er lesehester eller ikke. Vi gjør så godt vi kan, men trenger tilbakemeldinger fra dere lærere på hva som fungerer og ikke fungerer slik at vi kan bli bedre.
 * Jeg hører og jeg glemmer**
 * Jeg ser og jeg husker**
 * Jeg gjør og jeg forstår!**

(kinesisk ordtak)

I Titanic-oppgaven har vi i introen brukt Voki-avatar og filmsnutter fra filmen Titanic for å fange elevenes interesse. Etter det er det ment at elevene skal jobbe i grupper hvor alle får en oppgave som passer for dem. De yngre skal lage en veggavis. Min erfaring her er at det bestandig er en eller to gutter som faller helt ut. De orker ikke å lese alle kildene eller sette seg inn i stoffet. Selv om de samme guttene fulgte godt med så lenge jeg pratet. Da har jeg satt dem til å ta seg av det visuelle ved veggavisen. Hvordan så Titanic ut? Kan dere lage en tabell som visualisrer kildene på en enklere måte? osv. Jeg har flere ganger blitt tatt av hvor utrolig flinke disse guttene har vært til å tegne! De gruppene som har hatt de "late gutta" på laget har alltid endt opp med fargerike veggaviser som synes lang vei! Og guttene selv har følt at de har jobbet med historiske kilder de også. For er ikke deres tegning av Titanic nesten lik originalen kanskje?